Ο **Μάνουτσαρ ''Μανού'' Μαρκοϊσβίλι** ( γεωργιανά: მანუჩარ მარკოიშვილი , γεννήθηκε στις 17 Νοεμβρίου 1986) είναι πρώην επαγγελματίας Γεωργιανός καλαθοσφαιριστής .

Πρώιμη σταδιοδρομία
-------------------

Ο Μαρκοισβίλι ως νεαρός καλαθοσφαιριστής ήταν πολύ ταλαντούχος και έγινε επαγγελματίας καλαθοσφαιριστής στη Γεωργία πριν αποφοιτήσει από το γυμνάσιο. Έπαιξε στην Μπάσκο Μπατούμι την περίοδο 2001–02. Στην Μπάσκο διακρίθηκε, παρότι ήταν ο νεότερος παίκτης της ομάδας.

Επαγγελματική πορεία
--------------------

Ο Μαρκοϊσβίλι εντοπίστηκε και εντάχθηκε από τον ιταλικό σύλλογο Μπενετόν Τρεβίζο το 2002. Έπαιξε ακόμη και στην Ευρωλίγκα στη νεαρή ηλικία των 15 ετών, όντας ο νεότερος παίκτης που συμμετείχε τότε στη διοργάνωση. Το 2004, δόθηκε δανεικός στη Μίτελντοϊτσερ του Γερμανικού Πρωταθλήματος για τη χρονιά και μαζί τους κέρδισε το FIBA Europe Cup.

Το 2004, πήγε στη σλοβενική ομάδα Ολίμπια Λιουμπλιάνα. Μπήκε στο ντραφτ του ΝΒΑ το 2007, αλλά χωρίς επιτυχία. Το 2007 μεταγράφηκε στον σύλλογο του Ουκρανικού Πρωταθλήματος ΜΚ Κάιιβ. Από το 2009 έως το 2013, έπαιξε με την Παλακανέστρο Καντού του Ιταλικού Πρωταθλήματος. Στις 29 Ιανουαρίου 2013, ο Μαρκοϊσβίλι υπέγραψε με την τουρκική ομάδα Γαλατασαράι για το υπόλοιπο της περιόδου 2013–14.

Στις 11 Ιουλίου 2014, ο Μαρκοϊσβίλι υπέγραψε διετές συμβόλαιο με τη ρωσική ομάδα ΤΣΣΚΑ Μόσχας.  Στην πρώτη του χρονιά με την ομάδα, η ΤΣΣΚΑ Μόσχας κέρδισε το VTB Πρωτάθλημα της περιόδου 2014–15, αφού απέκλεισε τη Χίμκι, με μία σειρά νικών 3–0 στους τελικούς των πλέι οφ του πρωταθλήματος. Στις 24 Ιουλίου 2015 χώρισε τους δρόμους του με την ΤΣΣΚΑ.  Στις 20 Αυγούστου 2015, υπέγραψε με τον τουρκικό σύλλογο Νταρουσάφακα, του Τουρκικού Πρωταθλήματος. Στις 26 Αυγούστου 2017, υπέγραψε με τον ιταλικό σύλλογο Παλακανέστρο Ρετζιάνα, του Ιταλικού Πρωταθλήματος.  Στις 17 Σεπτεμβρίου 2019 ανακοίνωσε την αποχώρησή του σε ηλικία 32 ετών

Εθνική Γεωργίας
---------------

Ο Μαρκοϊσβίλι ήταν μέλος της εθνικής ομάδας καλαθοσφαίρισης της Γεωργίας. Με την εθνική ομάδα της Γεωργίας, έπαιξε στα Ευρωπαϊκά Πρωταθλήματα Καλαθοσφαίρισης του 2011, του 2013, του 2015 και του 2017. Λίγο μετά την απόσυρσή του, διορίστηκε στη θέση του βοηθού προπονητή στην της Γεωργίας.

Προσωπική ζωή
-------------

Ο πατέρας του, Νούγκζαρ Μαρκοϊσβίλι, είναι πρώην επαγγελματίας καλαθοσφαιριστής, ο οποίος σήμερα είναι προπονητής καλαθοσφαιριστής στο Κρατικό Πανεπιστήμιο της Τιφλίδας. Ο αδερφός του Μαρκοϊσβίλι, Γκιόργκι, είναι επίσης επαγγελματίας καλαθοσφαιριστής στη Γεωργία.

Παραπομπές
----------

1. ↑  «GALATASARAY MEDICAL PARK grabs Markoishvili». *Eurocupbasketball.com*. January 29, 2013. Αρχειοθετήθηκε από το πρωτότυπο στις April 12, 2013.. Ανακτήθηκε στις July 11, 2014.
2. ↑  «Manu Markoishvili joined CSKA». *cskabasket.com*. Αρχειοθετήθηκε από το πρωτότυπο στις 5 Ιουλίου 2019. Ανακτήθηκε στις 11 Ιουλίου 2014.
3. ↑  «CSKA wins championship!». *vtb-league.com*. 8 June 2015. Αρχειοθετήθηκε από το πρωτότυπο στις 10 June 2015.. Ανακτήθηκε στις 10 June 2015.
4. ↑  «Manu Markoishvili to move to the other team». *cskabasket.com*. 24 July 2015. Αρχειοθετήθηκε από το πρωτότυπο στις 2015-09-23.. Ανακτήθηκε στις 24 July 2015.
5. ↑  «Fireworks in Istanbul: Darussafaka Dogus sign Manuchar Markoishvili». *Sportando.com*. 20 August 2015.. Ανακτήθηκε στις 20 August 2015.
6. ↑  «Pallacanestro Reggiana reportedly agreed to terms with Manuchar Markoishvili». *Sportando.com*. 26 August 2017.. Ανακτήθηκε στις 26 August 2017.
7. ↑  «Manuchar Markoishvili retires at 32» (στα Αγγλικά). Sportando. 17 Σεπτεμβρίου 2019. Αρχειοθετήθηκε από το πρωτότυπο στις 23 Νοεμβρίου 2021. Ανακτήθηκε στις 18 Σεπτεμβρίου 2019.

Εξωτερικοί σύνδεσμοι
--------------------

* Ο Μάνουτσαρ Μαρκοϊσβίλι στο eurobasket.com
* Ο Μάνουτσαρ Μαρκοϊσβίλι στο euroleague.net
* Ο Μάνουτσαρ Μαρκοϊσβίλι Αρχειοθετήθηκε 2016-03-06 στο Wayback Machine. στο fiba.com (αρχείο)
* Ο Μάνουτσαρ Μαρκοϊσβίλι στο fibaeurope.com
* Ο Μάνουτσαρ Μαρκοϊσβίλι Αρχειοθετήθηκε 2017-10-09 στο Wayback Machine. στο legabasket.it (στα ιταλικά)